**MOJI KRITERIJI OCJENJIVANJA**

**PREDMETNA NASTAVA**

**Školska godina:** 2018/19

**Razredi:** 5.a (IZB); 5.b (RED); 6.a (RED); 6.b (RED); 7.b (IZB)

**Ciljevi:** Cilj nastave stranih jezika je usmena i pisana komunikacijska kompetencija na stranom jeziku proširena s kulturološko-odgojnim elementima. U višim razredima nastava se postupno usmjerava na kognitivno učenje i nastoji se ujednačeno razvijati govorna i pisana komunikacija.

U **redovnoj nastavi** održati: - **inicijalni ispit** znanja (rujan)

* dva **diktata** (jedan u svakom polugodištu)
* 6 **kontrolnih radova** (nakon završene cjeline)
* tri **školske zadaće** (jedna u prvom i dvije u drugom polugodištu)
* jedan **ispit znanja** (lipanj)
* dva puta u svakom polugodištu **usmeno** ispitati učenike

U **izbornoj nastavi** održati: - **inicijalni ispit** znanja (rujan)

* dva **diktata** (jedan u svakom polugodištu)
* 4 **kontrolna rada** (7. razred) i 5 **kontrolnih radova** (5.razred) (nakon završene cjeline)
* dvije **školske zadaće** (jednu u svakom polugodištu)
* jedan **ispit znanja** (lipanj)
* dva puta u svakom polugodištu **usmeno** ispitati učenike

ELEMENTI VREDNOVANJA I OCJENJIVANJA:

1. **Razumijevanje**
2. **Govorne sposobnosti**
3. **Sposobnost pisanog izražavanja**
4. **Jezične zakonitosti (gramatika)**

Element ***RAZUMIJEVANJE*** podrazumijeva brzinu i točnost usvajanja i razumijevanja različitih pojmova i tekstualnih sadržaja na engleskom jeziku.

**Mjerila za element razumijevanje** :

**odličan** – učenik razumije sugovornika i usmena izlaganja u normalnom tempu, u potpunosti razumije pisani i slušani tekst, s lakoćom vlada materijom i vještinama

**vrlo dobar** – razumije pitanja u normalnom govornom tempu, ali je potrebno ponekad nešto ponoviti, ne razumije svaku pojedinost kod pisanog i slušanog sadržaja

**dobar** – razumije izlaganja i pitanja postavljena sporijim tempom, ponekad je nužno ponoviti pojednostavniti neke dijelove rečenice, potrebno ga je usmjeravati

**dovoljan** – ima minimum razumijevanja i napreduje uz pomoć nastavnika koji ga vodi kroz materiju, ima teškoća u razumijevanju izlaganja, jedva shvaća uz objašnjenja i pojednostavljenja, slabo razumijeva pisanu i slušanu materiju **nedovoljan** – ne razumije usmena izlaganja, slušanu ili pisanu materiju ni uz pomoć nastavnika ne razumije

Element ***GOVORNE SPOSOBNOSTI*** podrazumijeva stupanj usvojenosti svih obrađenih sadržaja (vokabular, gramatika...) i njihovo usmeno izražavanje; komunikacijske sposobnosti: postavljanje pitanja, odgovaranje na pitanja, vođenje razgovora, čitanje, prevođenje i prepričavanje teksta.

**Mjerila za element govorne sposobnosti:**

**odličan** – učenik slobodno i bez oklijevanja izriče svoje misli, aktivan je u konverzaciji, čita i priča s razumijevanjem korektno i tečno s pravilnim izgovorom, fluentno govori bez većih gramatičkih grešaka

**vrlo dobar** – učenik govori korektno, ali je u pojedinim elementima nesiguran; govori uz manje gramatičke greške, koje ne utječu nerazumijevanje smisla rečenice; ponekad upotrijebi riječ ili frazu neadekvatno, te s pogrešnim izgovorom

**dobar** – učenik se može sporazumijevati i pri tome se služi skromnim fondom riječi, smisao je ponekad nejasan zbog gramatičkih grešaka i pogrešnog redoslijeda riječi, ima poteškoća u čitanju, izgovoru i intonaciji, ali je cjelina prihvatljiva i razumljiva

**dovoljan** – učenik pravi ozbiljne greške u konverzaciji i izgovoru zbog čega se teško zaključuje što želi reći; rijetko nalazi odgovarajuće riječi i fraze, teško se izražava, a vokabular mu je oskudan, govori sporo i s puno oklijevanja **nedovoljan** – učenik se ne može samostalno izražavati u usmenom obliku; jedva savladava najosnovniji vokabular, a loš izgovor onemogućuje razumijevanje sadržaja; nije savladao ni najosnovnije gramatičke strukture.

Element **SPOSOBNOST PISANOG IZRAŽAVANJA** podrazumijeva točno pisanje u rješavanju zadataka reproduktivnog tipa; točno pisanje pri modifikaciji rečenica i tekstova prema uputama; pisanje sastava i sažetaka. Provjeravamo kratkim pisanim provjerama (u trajanju od 15 minuta), kratkim vođenim sastavcima (školske zadaće), odgovorima na pitanja.

**Mjerila za element sposobnosti pisanog izražavanja** :

**odličan** – učenik može pismeno izraziti svoje misli samostalno i bez većih gramatičkih i ortografskih grešaka; redovito izvršava sve pisane zadatke u bilježnici i radnoj bilježnici, ima dobru tehniku rješavanja testova i uspješan je

**vrlo dobar** – učenik pismeno izražava svoje misli samostalno uz poneke gramatičke i ortografske greške; gotovo redovito ima sve pisane radove; ima vrlo dobar rezultat na rješavanju testa

**dobar** – učenik ne može bez pomoći izraziti svoje misli pismenim putem i pravi veće ortografske i gramatičke greške; neredovito izvršava domaće i školske pisane zadatke; ima skroman i prosječan rezultat na rješavanju testa

**dovoljan** – učenik nije sposoban samostalno se pismeno izražavati, pravi česte i ozbiljne ortografske i gramatičke greške; postiže minimalan uspjeh na testu preko 50%

**nedovoljan** – pravi krupne greške u pismenom izražavanju i u osnovnim gramatičkim oblicima, ne izvršava pisane zadaće gotovo uopće, nema dostatan broj bodova

Element **JEZIČNE ZAKONITOSTI** podrazumijeva provjeru i usvojenost gramatičkih nastavnih jedinica, odnosno primjena gramatičkih definicija kroz različite pismene i usmene zadatke.

**Mjerila za element jezične zakonitosti**:

**odličan** – učenik suvereno vlada gramatičkim pravilima, potpuno ih razumije i pravilno primjenjuje u kontekstu

**vrlo dobar** – učenik razumije i pravilno primjenjuje naučena gramatička pravila, uz mjestimične pogreške

**dobar** – učenik djelomično i nekonzistentno primjenjuje naučena gramatička pravila

**dovoljan** – učenik djelomično primjenjuje naučena gramatička pravila uz mnogo pogrešaka

**nedovoljan** – učenik ne zna primijeniti gramatička pravila niti ih upotrijebiti u kontekstu

KRITERIJI OCJENJIVANJA:

PETI I ŠESTI RAZRED

|  |  |
| --- | --- |
| RAZUMIJEVANJE | Provjera razumijevanja slušanog i čitanog teksta, razumijevanje i odgovaranje na pitanja.  2 diktata. Diktat se ocjenjuje prema broju pogrešaka:  0 – 3 = odličan  4 – 7 = vrlo dobar  8 – 12 = dobar  13 – 18 = dovoljan  ˃ 19 = nedovoljan |
| GOVORNE SPOSOBNOSTI | Usmena provjera: pitanja i odgovori, govorna produkcija i interakcija (rad u paru i skupini), poznavanje vokabulara i jezičnih struktura iz lekcija i korištenje u kontekstu, povezivanje nastavnih sadržaja s vlastitim životom. Kratko govoriti o obrađenoj temi ili prepričati obrađeni tekst. Vrednuje se: pravilan izgovor; odgovaranje na pitanja; razumijevanje nepoznatih riječi; korištenje vlastitih rečenica, tečnost govora, upotreba ciljanog vokabulara i gramatičkih struktura. |
| SPOSOBNOST PISANOG IZRAŽAVANJA | Pisanje sastava (školska zadaća). Svako pisanje je vođeno pitanjima i uputama, zadan je broj riječi.  U školskoj zadaći se ocjenjuje:  G (upotreba obrađenih gramatičkih struktura) = 5 bodova  V (upotreba ciljanog vokabulara) = 5 bodova  C (kohezija napisanog sastava – struktura, upotreba veznika) = 5 bodova |
| JEZIČNE ZAKONITOSTI (GRAMATIKA) | 6 (redovna nastava) ili 5 (izborna nastava) pismenih provjera iz gramatike s elementima vokabulara. Zadaci su: dopunjavanje, spajanje, svrstavanje, višestruki izbor... Provjeravaju se obrađene i uvježbane jezične strukture iz plana i programa. Kriteriji ocjenjivanja: 89-100% (5), 76-89% (4), 63-75% (3), 50-62% (2), manje od 50% (1). Pri ispravljanju pismenih ispita u obzir dolazi i smanjivanje kriterija ocjenjivanja, proporcionalno ukupnoj prosječnoj ocjeni razrednog odjela. |

|  |  |  |  |  |  |
| --- | --- | --- | --- | --- | --- |
| PROSJEK RIJEŠENOSTI | 5 | 4 | 3 | 2 | 1 |
| 30 – 39% | 75 – 100% | 60 – 74% | 40 – 59% | 25 – 39% | ≤ 24% |
| 40 – 49% | 80 – 100% | 65 – 79% | 45 – 64% | 30 -44% | ≤ 29% |
| 50 – 59% | 85 – 100% | 70 – 84% | 51 – 69% | 35 – 50% | ≤ 34% |
| 60 – 69% | 90 – 100% | 70 – 89% | 55 – 69% | 40 – 54% | ≤ 39% |
| 70 – 79% | 90 – 100% | 75 – 89% | 60 – 74% | 45 – 59% | ≤ 44% |
| Preko 80% | 95 – 100% | 80 – 94% | 65 – 79% | 50 – 64% | ≤ 49% |

U rubrici bilježaka vodi se evidencija o: radu na satu i slušanju uputa za rad, aktivnosti, dodatnom radu koji treba prezentirati ili odgovoriti na pitanja i time pokazati razumijevanje obavljenog zadatka / projekta, pisanju domaćih zadaća i dodatnih zadataka (za one koji žele više); pregledu bilježnice i radne bilježnice; sudjelovanju u nastavnim aktivnostima.

SEDMI RAZRED

|  |  |
| --- | --- |
| RAZUMIJEVANJE | Provjera razumijevanja slušanog i čitanog teksta, razumijevanje i odgovaranje na pitanja.  2 diktata. Diktat se ocjenjuje prema broju pogrešaka:  0 – 3 = odličan  4 – 7 = vrlo dobar  8 – 12 = dobar  13 – 18 = dovoljan  ˃ 19 = nedovoljan |
| GOVORNE SPOSOBNOSTI | Usmena provjera: pitanja i odgovori, govorna produkcija i interakcija (rad u paru), poznavanje vokabulara i jezičnih struktura iz lekcija i korištenje u kontekstu, povezivanje nastavnih sadržaja s vlastitim životom. Aktivno sudjelovanje u debatama i vođenje grupe. Razgovori o temama iz plana i programa (rad u paru), prepričavanje tekstova i izražavanje vlastitih stavova s objašnjenjima. |
| SPOSOBNOT PISANOG IZRAŽAVANJA | Pisanje kraćih sastavaka uz teme iz cjelina koje su obrađene s vođenim sastavom ili odgovaranjem na pitanja. Svako pisanje je vođeno pitanjima i uputama, zadan je broj riječi. |
| JEZIČNE ZAKONITOSTI (GRAMATIKA) | Četiri ispita znanja iz gramatike s elementima vokabulara Zadaci su: dopunjavanje, spajanje, svrstavanje, višestruki izbor. Koriste se i riječi / izrazi u vlastitim primjerima. Provjeravaju se obrađene i uvježbane jezične strukture. Kriterij ocjenjivanja kao i kod 5.i 6.raz. |

U rubrici bilježaka vodi se evidencija o: radu na satu i slušanju uputa za rad, aktivnosti, dodatni rad (zadaće – sastavi za one koji žele više) / projekti (referat ,rad u skupini, role play, prezentacije o temama iz plana i programa). Poznavanje obrađenih sadržaja iz kulture i civilizacije, pisanju domaćih zadaća, pregledu bilježnice i radne bilježnice i sudjelovanju u nastavnim aktivnostima.

**RAZREDNA NASTAVA**

**Školska godina:** 2018/19

**Razredi:** 1a; 2.a i 4.a (RED)

**Ciljevi:** U ranom učenju engleskog jezika težište je na govornoj komunikaciji posredstvom pokreta, likovnog izraza, igre i pjesme. U ranim godinama učenja stranog jezika treba motivirati učenike, poticati njihovu ljubav prema jeziku, te podizati im samopouzdanje.

U 1. razredu održati: **slikovni diktat** (prosinac)

3 **kontrolna rada** (siječanj, ožujak i svibanj)

**završni ispit znanja** (lipanj)

dva puta u svakom polugodištu usmeno ispitati učenike

U 2. razredu održati: **inicijalni ispit znanja** (rujan)

2 **diktata** (studeni i veljača)

4 **kontrolna rada** (listopad, siječanj, ožujak, svibanj)

**završni ispit** (lipanj)

dva puta u svakom polugodištu usmeno ispitati učenike

u 4. razredu održati: **inicijalni ispit** (rujan)

2 **diktata** (studeni i veljača)

6 **kontrolnih radova** (nakon završenih cjelina)

dva puta u svakom polugodištu usmeno ispitati učenike

Elementi vrednovanja i ocjenjivanja:

1. **Slušanje**
2. **Čitanje**
3. **Usmeno**
4. **Pisano**

Element **SLUŠANJE** podrazumijeva brzinu i točnost usvajanja i razumijevanja različitih pojmova (uz pomoć sličica, audio zapisa i ponavljanja za slušnim modelom), te točnost i reproduciranje pravilnog izgovora (audio zapisi priča i pjesama). Podrazumijeva i ocjenjivanje slikovnog i kratkog diktata prema broju pogrešaka:

0 – 3 = odličan

4 – 7 = vrlo dobar

8 – 12 = dobar

13 – 18 = dovoljan

˃ 19 = nedovoljan

**Mjerila za element slušanja:**

**odličan** – Brzo i samostalno razumije riječi i kratke izraze slušanjem zvučnog, audio-vizualnog zapisa ili učitelja. U potpunosti razumije pitanja, upute. Kreativno i samostalno primjenjuje naučeno izvan i šire od traženog obima. Interes i sposobnosti razvijeni su na najvišoj razini.

**vrlo dobar** – Razumije riječi i kratke izraze ili upute, slušanjem zvučnog, audiovizualnog zapisa ili učitelja, uz malu pomoć ili poticaj samog učitelja. Uz malu pomoć razumije upute, pitanja, riječi, osnovne fraze. Vrlo se trudi naučiti sadržaje koje ne poznaje

**dobar** – Razumije riječi, izraze ili upute, slušanjem zvučnog, audio- vizualnog zapisa ili Djelomično prepoznaje riječi ili kratke izraze zapisane u naslovima, Ima poteškoća u izgovoru i intonaciji ali je u cjelini još uvijek razumljiv. Djelomično usvojio Učenik se ne može bez pomoći korektno pisano izraziti i pravi veće učitelja, ali tek nakon nekoliko ponavljanja. Razumije osnovne riječi i poznate fraze koje se tiču njih samih i njihove neposredne okoline kada sugovornik govori sporo i razgovijetno.

**dovoljan** – Djelomično razumije riječi, izraze ili naredbe slušanjem zvučnog, audiovizualnog zapisa ili učitelja uz višestruko ponavljanje i upute nastavnika. Ima poteškoća u razumijevanju riječi, osnovnih fraza, uputa učitelja. Slabiji interes i sposobnosti.

**nedovoljan** - Ne razumije riječi, osnovne fraze i upute učitelja. Ne pokazuje interes da ovlada sadržajima

Element **ČITANJE** podrazumijeva u prvom razredu čitanje riječi ili vrlo kratkih obrađenih tekstova, a u ostalim razredima samostalno čitanje te razumijevanje jednostavnih pitanja uz pravilan izgovor ili ponavljanje za slušnim modelom.

**Mjerila za element čitanja:**

**odličan:** Samostalno prepoznaje riječi ili kratke izraze u naslovima, imenima, karticama ili kraćim tekstovima te ih pravilno reproducira Samostalno dolazi do značenja novih riječi i fraza logičkim zaključivanjem. Zna više od očekivanog. Vrlo uporan u promišljanju, uči radosno i temeljito.

**vrlo dobar:** Prepoznaje riječi ili kratke izraze u naslovima, imenima, karticama ili kraćim tekstovima i pravilno ih reproducira uz malu pomoć učitelja. Traži pomoć od učitelja ili otkriva sam značenja iz rječnika. Razumije i složenije rečenice.

**dobar:** Djelomično prepoznaje riječi ili kratke izraze zapisane u naslovima, imenima, karticama ili kraćim tekstovima i reproducira ih nakon učiteljevog ispravljanja. Razumije kratke i vrlo jednostavne tekstove poznate tematike. Prepoznaje poznata imena, riječi i jednostavne rečenice ( na plakatima, prospektima, karticama…),

**dovoljan:** Ne prepoznaje zapise, bilo u naslovima, imenima, karticama ili kraćim tekstovima, ali reproducira riječi ili izraze samo uz veliku pomoć učitelja. Tekstove teško razumije zbog velikog broja netočno pročitanih riječi. Treba ga stalno poticati i pomagati mu.

**nedovoljan:** Ne razumije pisane sadržaje jer ne zna niti pročitati niti razumije riječi. Odbija rad.

Element **USMENO** podrazumijeva stupanj usvojenosti svih obrađenih sadržaja (vokabular, gramatika...) i njihovo usmeno izražavanje; komunikacijske sposobnosti: postavljanje pitanja, odgovaranje na pitanja, vođenje razgovora na jednostavnim razinama.

**Mjerila za element usmeno:**

**odličan:** Učenik je aktivan u konverzaciji, s pravilnim izgovorom i intonacijom. Razumije pročitano. U potpunosti usvojio obrađeni vokabular; tečno i samostalno sastavlja rečenice, bazirane na obrađenom vokabularu. Točno i potpunim odgovorima odgovara na postavljena pitanja. Obrađene tekstove čita bez pogrešaka.

**vrlo dobar:** Učenik se izražava nesigurno premda korektno. Potreban mali poticaj. Poruke se u cijelosti može razumjeti. U potpunosti usvaja obrađeni vokabular i s manjim greškama sastavlja rečenice bazirane na obrađenom vokabularu. Potpunim odgovorom, s malo grešaka, odgovara na postavljena pitanja. Obrađene tekstove čita s malo pogrešaka.

**dobar:** Ima poteškoća u izgovoru i intonaciji ali je u cjelini još uvijek razumljiv. Djelomično usvojio jezične strukture. Djelomično usvojio obrađeni vokabular i uz pomoć učitelja sastavlja rečenice bazirane na obrađenom vokabularu. Na postavljena pitanja odgovara kratkim odgovorom. Obrađene tekstove čita s više pogrešaka.

**dovoljan:** Izražava se uz stalne ispravke i pomoć. Na pitanja odgovara kratko bez strukture rečenice, uz velike greške u izgovoru. Usvojio jako malo obrađenog vokabulara. Nije u stanju samostalno sastavljati rečenice, može pravilno ponoviti po modelu. Ima poteškoća u razumijevanju pitanja te na njih odgovara isključivo uz pomoć učitelja. Samostalno čita samo najjednostavnije riječi.

**nedovoljan:** Nedovoljno usvojio obrađeni vokabular. Ne pokazuje suradničke odnose na nastavi. Ne čita i ne odgovara na pitanja niti uz pomoć učitelja.

Element **PISANO** podrazumijeva točno pisanje u rješavanju zadataka reproduktivnog tipa; točno pisanje pri modifikaciji rečenica i tekstova prema uputama; pisanje kratkih sastava i sažetaka. Provjeravamo kratkim pisanim provjerama (u trajanju od 15 minuta), kratkim vođenim sastavcima, odgovorima na pitanja, kontrolnim radovima.

Kriteriji ocjenjivanja: 89-100% (5), 76-88% (4), 63-75% (3), 50-62% (2), manje od 50% (1). Pri ispravljanju pismenih ispita u obzir dolazi i smanjivanje kriterija ocjenjivanja, proporcionalno ukupnoj prosječnoj ocjeni razrednog odjela.

|  |  |  |  |  |  |
| --- | --- | --- | --- | --- | --- |
| POSTOTAK RIJEŠENOSTI | 5 | 4 | 3 | 2 | 1 |
| 80 – 100% | 89 – 100% | 76 – 88% | 63 – 75% | 50 – 62% | ≤ 49% |
| 70 - 79% | 87 – 100% | 74 – 86% | 60 – 73% | 45 – 59% | ≤ 44% |
| 60 – 69% | 85 – 100% | 70 – 84% | 56 – 69% | 40 – 55% | ≤ 39% |
| 50 – 59% | 83 – 100% | 67 – 82% | 51 – 66% | 35 – 50% | ≤ 34% |
| 40 – 49% | 81 – 100% | 64 – 80% | 46 – 63% | 30 – 45% | ≤ 29% |

**Mjerila za element pisano:**

**odličan:** Pisano se izražava samostalno bez većih ortografskih pogrešaka. Redovito izvršava sve pisane zadatke i aktivnosti. Bez grešaka prepisuje riječi i rečenice. Bez grešaka dopunjava kraće tekstove, postavlja i odgovara na pitanja, opisuje i piše jednostavne poruke.

**vrlo dobar:** Pisano se izražava uz manje ortografske pogreške koje ne utječu na razumijevanje poruke. Gotovo redovito ima sve pisane radove. S manjim greškama prepisuje riječi i rečenice. S manjim greškama dopunjava kraće tekstove, postavlja i odgovara na pitanja, opisuje i piše jednostavne poruke.

**dobar:** Učenik se ne može bez pomoći korektno pisano izraziti i pravi veće pogreške koje ponekad utječu na razumijevanje poruke. Trud vidljiv unatoč svemu. S više grešaka prepisuje riječi i rečenice, dopunjava kraće tekstove, postavlja i odgovara na pitanja, opisuje, piše jednostavne poruke

**dovoljan:** Uz stalnu pomoć nastavnika radi tijekom sata. Pravi česte i velike ortografske greške. S puno grešaka prepisuje riječi i rečenice, dopunjava kraće tekstove.

**nedovoljan:** S jako puno pogrešaka prepisuje riječi i rečenice.

**Pismene provjere** sadržajno i vokabularom obuhvaćaju obrađene cjeline te gramatičko jezične sadržaje obrađivane u obuhvaćenim cjelinama. Tipovi zadataka koji će biti zastupljeni u provjeri prethodno se najave i prezentiraju učenicima.

**Usmene provjere** obuhvaćaju provjeru sposobnosti govorne produkcije i mogućnost kreativne primjene usvojenog vokabulara i gramatičkih struktura u obliku prepričavanja obrađenih cjelina, prijevoda, odgovaranja na postavljena pitanja, te aktivnog sudjelovanja na satu.

U rubrici bilježaka vodi se evidencija o: radu na satu i slušanju uputa za rad, aktivnosti, dodatni rad (zadaće – sastavi za one koji žele više) / projekti (referat ,rad u skupini, role play, prezentacije o temama iz plana i programa). Poznavanje obrađenih sadržaja iz kulture i civilizacije, pisanju domaćih zadaća, pregledu bilježnice i radne bilježnice i sudjelovanju u nastavnim aktivnostima.